Document ID: 32007D0463

ΑΠΌΦΑΣΗ ΤΗΣ ΕΠΙΤΡΟΠΉΣ
της 4ης Ιουλίου 2007
για την τροποποίηση της απόφασης 2005/942/ΕΚ για την εξουσιοδότηση των κρατών μελών να λαμβάνουν αποφάσεις στο πλαίσιο της οδηγίας 1999/105/ΕΚ σχετικά με την παροχή εγγυήσεων για δασικό πολλαπλασιαστικό υλικό που παράγεται σε τρίτες χώρες
[κοινοποιηθείσα υπό τον αριθμό Ε(2007) 3173]
(2007/463/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 1999/105/ΕΚ του Συμβουλίου, της 22ας Δεκεμβρίου 1999, σχετικά με την εμπορία του δασικού πολλαπλασιαστικού υλικού (1), και ιδίως το άρθρο 19 παράγραφος 3,
Εκτιμώντας τα ακόλουθα:
(1)
Η απόφαση 2005/942/ΕΚ (2) της Επιτροπής εξουσιοδοτεί τα κράτη μέλη να λαμβάνον αποφάσεις στο πλαίσιο της οδηγίας 1999/105/ΕΚ σχετικά με την παροχή εγγυήσεων για δασικό πολλαπλασιαστικό υλικό των συγκεκριμένων ειδών που παράγεται σε συγκεκριμένες τρίτες χώρες.
(2)
Το πεδίο εφαρμογής του τρέχοντος καθεστώτος πρέπει να επεκταθεί ώστε να παρέχονται οι αναγκαίες διασφαλίσεις.
(3)
Κρίνεται σκόπιμο να προστεθεί η Νέα Ζηλανδία ως εξουσιοδοτημένη τρίτη χώρα όσον αφορά το δασικό πολλαπλασιαστικό υλικό της Κατηγορίας «Γνωστή πηγή» του είδους Pinus radiata και να προστεθεί το είδος αυτό στην περίπτωση των Ηνωμένων Πολιτειών Αμερικής. Η απόφαση 2005/942/ΕΚ θα πρέπει ως εκ τούτου να τροποποιηθεί ανάλογα.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2005/942/ΕΚ τροποποιείται σύμφωνα με τα όσα ορίζονται στο παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 4 Ιουλίου 2007.

Labels: 3
5
6